《燕歌行》
南北朝·王褒

初春丽晃莺欲娇，桃花流水没河桥。
蔷薇花开百重叶，杨柳拂地数千条。
陇西将军号都护，楼兰校尉称嫖姚。
自从昔别春燕分，经年一去不相闻。
无复汉地关山月，唯有漠北蓟城云。
淮南桂中明月影，流黄机上织成文。
充国行军屡筑营，阳史讨虏陷平城。
城下风多能却阵，沙中雪浅讵停兵。
属国小妇犹年少，羽林轻骑数征行。
遥闻陌头采桑曲，犹胜边地胡笳声。
胡笳向暮使人泣，长望闺中空伫立。
桃花落地杏花舒，桐生井底寒叶疏。
试为来看上林雁，应有遥寄陇头书。

作者简介：王褒（前90年—前51年），蜀资中（今四川省资阳市雁江区昆仑乡墨池坝）人。西汉时期著名的辞赋家，与扬雄并称“渊云”。王褒一生留下《洞箫赋》等辞赋16篇、《桐柏真人王君外传》 1卷，明末收集有《王谏议集》11篇。